CELEX: 32022D0752
Language: da
Date: 2022-04-05 00:00:00
Title: Rådets afgørelse (EU) 2022/752 af 5. april 2022 om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Bank of Greece

17.5.2022   
               
               
                  DA
               
               
                  Den Europæiske Unions Tidende
               
               
                  L 138/13
               
            
         RÅDETS AFGØRELSE (EU) 2022/752
         af 5. april 2022
         om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Bank of Greece
         RÅDET FOR DEN EUROPÆISKE UNION HAR —
         under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27, stk. 1,
         under henvisning til Den Europæiske Centralbanks henstilling af 17. februar 2022 til Rådet for Den Europæiske Union om eksterne revisorer for Bank of Greece (ECB/2022/3) (1), og
         ud fra følgende betragtninger:
         
                     (1)
                  
                  
                     Regnskaberne for Den Europæiske Centralbank (ECB) og for de nationale centralbanker i de medlemsstater, der har euroen som valuta, skal revideres af uafhængige eksterne revisorer, der indstilles af ECB's styrelsesråd og godkendes af Rådet for Den Europæiske Union.
                  
               
                     (2)
                  
                  
                     Mandatet for de nuværende eksterne revisorer for Bank of Greece, Deloitte Certified Public Accountants S.A., udløber efter revisionen for regnskabsåret 2021. Det er derfor nødvendigt at udnævne eksterne revisorer fra regnskabsåret 2022.
                  
               
                     (3)
                  
                  
                     Bank of Greece har valgt Ernst & Young (Hellas) Certified Auditors Accountants S.A. som sine eksterne revisorer for regnskabsårene 2022-2026 med muligheden for at forlænge mandatet til regnskabsårene 2027 og 2028.
                  
               
                     (4)
                  
                  
                     ECB's styrelsesråd har henstillet, at Ernst & Young (Hellas) Certified Auditors Accountants S.A. udnævnes til eksterne revisorer for Bank of Greece for regnskabsårene 2022-2026, med muligheden for at forlænge mandatet til regnskabsårene 2027 og 2028.
                  
               
                     (5)
                  
                  
                     I forlængelse af ECB's styrelsesråds henstilling bør Rådets afgørelse 1999/70/EF (2) ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Artikel 1, stk. 12, i afgørelse 1999/70/EF affattes således:
            
               
                  »12.   Ernst & Young (Hellas) Certified Auditors Accountants S.A. godkendes hermed som eksterne revisorer for Bank of Greece for regnskabsårene 2022-2026.«
               
            
         
         
            Artikel 2
            Denne afgørelse får virkning på dagen for meddelelsen.
         
         
            Artikel 3
            Denne afgørelse er rettet til Den Europæiske Centralbank.
         
         
            Udfærdiget i Luxembourg, den 5. april 2022.
            
               
                  På Rådets vegne
               
               B. LE MAIRE
               
                  Formand
               
            
         
         
            (1)  EUT C 102 af 2.3.2022, s. 1.
         
            (2)  Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).